b"\n_START_ARTICLE_\nBosc mixt sarm\xc3\xa0tic\n_START_SECTION_\nDescripci\xc3\xb3\n_START_PARAGRAPH_\n\xc3\x89s una ecoregi\xc3\xb3 de boscos temperats de frondoses mixtos que ocupa 846.100 quil\xc3\xb2metres quadrats en una franja que s'est\xc3\xa9n des de l'extrem sud de Noruega, passant pel sud de Su\xc3\xa8cia, l'arxip\xc3\xa8lag d'\xc3\x85land, l'extrem sud-oest de Finl\xc3\xa0ndia, la totalitat d'Est\xc3\xb2nia i Let\xc3\xb2nia i la meitat nord de Litu\xc3\xa0nia i Bielor\xc3\xbassia, fins als Urals, a trav\xc3\xa9s de la zona central de la R\xc3\xbassia europea.\n_START_SECTION_\nFlora\n_START_PARAGRAPH_\nLa vegetaci\xc3\xb3 de l'ecoregi\xc3\xb3 consisteix en boscos mixtos de transici\xc3\xb3 on s'encavalquen el l\xc3\xadmit septentrional de la distribuci\xc3\xb3 del roure de fulla gran (Quercus robur) i el l\xc3\xadmit meridional a baixa altitud de la p\xc3\xadcea de Noruega (Picea abies), mesclats amb pi silvestre (Pinus sylvestris) a les zones m\xc3\xa9s seques."